Andrey Pak. Andrey Insunovich Pak (1926-yil noyabr — 1994) — sovet geologi, geologiya-mineralogiya fanlari doktori, Lenin mukofoti laureati. Tarjimai holi. 1951-yilda A.Navoiy nomidagi Oʻzbekiston Davlat universitetini tamomlagan. Krasnoxolmskaya qidiruv ekspeditsiyasida bosh geolog, partiyalar boshligʻi boʻlib ishlagan. Oltin, kumush, uran, fosforitlar, firuza, kvarts qumlari va boshqa konlarni ochish va qidirishda ishtirok etgan. Uchquduq uran konini kashf etganlardan biri (V.M.Mazin, F.N.Abakumov, A.A.Petrenko, M.E.Poyarkova bilan birgalikda), uning negizida Navoiy kon-metallurgiya kombinati tashkil etilgan. 1967-1994-yillar mobaynida Oʻzbekiston SSR fanlar Akademiyasi geologiya va geofizika institutining katta va yetakchi ilmiy xodimi boʻlgan. Oilasi. Xotini — Mariya Borisovna Pak; Ilmiy faoliyati. 1965-yilda nomzodlik, 1984-yilda doktorlik dissertatsiyasini himoya qilgan.